

Zagreb, 11. srpnja 2018.

* **državnim arhivima u Hrvatskoj -**

# *Predmet:* Međunarodni dan arhiva 9. lipnja 2019.

# – najava teme

Poštovane ravnateljice i ravnatelji,

povezano s prijavama posebnih programa za 2019. koje moraju biti realizirane do 1. kolovoza, nakon konzultacija u vezi s definiranjem teme obilježavanja Međunarodnog dana arhiva 9. lipnja 2019. u Hrvatskoj, Hrvatsko arhivističko društvo kao koordinator obilježavanja ove manifestacije u Hrvatskoj predlaže svim arhivskim ustanovama u Hrvatskoj temu povezanu s 200. obljetnicom patentiranja bicikla.

**Predlažemo zajednički motiv naslova :** Bicikl – ljubavi moja

Evo nekoliko informacija:

Otkriće bicikla nije vezano uz ime konkretnog izumitelja. Kroz povijest je bilo više primjera vozila pokretanog ljudskom snagom, i ona su često bila bitno drugačija od današnjega koncepta bicikla. Osoba koja se spominje kao **prvi vozač bicikla** je njemački barun Karl von Drais, koji je 1817. [godine](http://studentski.hr/zabava/zanimljivosti/gogstagram-instagramski-zivot-jedne-macke?utm_source=xclaim) vozio svojevrsni bicikl na guranje nazvan **draisine** (drezina). Između 1850. i 1860. [godine](http://studentski.hr/zabava/zanimljivosti/gogstagram-instagramski-zivot-jedne-macke?utm_source=xclaim) Francuzi Ernest Michaux i Pierre Lallement razvijali su bicikl s pedalama na prednjem velikom kotaču, ali **bicikli su bili teško upravljivi i opasni, a padovi česti.** Pravi napredak bio je uvođenje lančanog pogona kojeg su osmislili J. K. Starley, J. H. Lawson i Shergold. Daljnje poboljšanje bilo je uvođenje pnemuatskih guma 1888. godine, koje je uveo Škot John Boyd Dunlop.

Stara hrvatska riječ za bicikl je kotur.

Procjenjuje se da danas na svijetu ima preko **milijardu bicikala!**

Moguće teme su tragovi u dokumentima i drugim zapisima (pisanim, slikovnim, foto, filmskim, …) koje čuvamo u arhivima, a mogu se odnositi na razne povezane teme: povezani izumi, biciklistička i druga sportska društva, natjecanja i razne sportske manifestacije, biciklističke cross-country staze, vezana industrija i dizajn, prometna rješenja u gradovima, stil života, zdravlje, uloga bicikla na selu i u gradu, poštanska služba, biciklisti iz našeg grada/županije/mjesta, sport općenito, i dr.

Sigurno će neki arhivi u teme svojih manifestacija povodom MDA povezati i s lokalnim, područnim ili nekim drugim prigodnim obljetnicama, kroz vlastite programe i u suradnji s drugim srodnim ustanovama i organizacijama. Naravno, i te programe uvrstit ćemo u programsku knjižicu obilježavanja MDA 2019. u Hrvatskoj.

S poštovanjem, u ime Hrvatskog arhivističkog društva,

dr. sc. Silvija Babić, predsjednica v.r.